Çəkidişkimilər
Çəkidişkimilər (lat. Cyprinodontiformes) — heyvanlar aləminin xordalılar tipinin şüaüzgəclilər sinfinə aid heyvan dəstəsi. Bu dəstəyə Asiya, Afrika və Amerikanın subtropik, tropik və subekvatorial zonalarında yayılmış, uzunluğu 4-15 sm-ə qədər olan 400-ə yaxın əsasən şirin sularda yaşayan növ daxildir. Əksər növləri parlaq və bəzəklidir. Buna görə də akvariumlarda saxlanılır və çoxaldılır. Xarici görkəminə görə çəkidişkimilər çəkikimilərə bənzəyir. Lakin çəkidişkimilərin çənəsində dişlər var ki, bu da onları çəkikimilərdən fərqləndirən əsas xüsusiyyətlərindəndir. Dəstənin adı da bu xüsusiyyətə görə seçilmişdir.